Diari Oficial de la Generalitat Valenciana


Sumari del DOGV 3101, del 16-10-1997 (1997/10078)

ORDRE de 2 de octubre de 1997, de la Conselleria de Benestar Social, per la qual es convoquen beques d'investigació en matèria de drogodependències i altres addiccions, durant 1997.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3101

Data del DOGV
:   16-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10927


Data del document
:   02-10-1997

Organisme emissor
:   Conselleria de Benestar Social

Tipus de document
:   Ordre

3454 ORDRE de 2 de octubre de 1997, de la Conselleria de Benestar Social, per la qual es convoquen beques d'investigació en matèria de drogodependències i altres addiccions, durant 1997. [97/X10839]
  
Entre els objectius de la Conselleria de Benestar Social, de la Direcció General de Drogodependències, destaca de forma prioritària la formació, la investigació i la documentació en tot el que fa referència a les drogaaddiccions i altres trastorns addictius, per això s'impulsen les actuacions adreçades a fomentar i afavorir entre els / les professionals implicats / des la formació i la constitució de grups d'investigació sobre el fenomen de les addiccions.
  
Igualment, en el marc de la política adreçada a la millora i l'especialització dels / de les joves llicenciats / llicenciades en l'àrea de treball de la documentació en tot el que fa referència al fenomen de les drogaaddiccions, es convoca concedir beques perquè puguen accedir a la realització de pràctiques professionals a fi de reforçar l'eficàcia i l'eficiència personal i institucional.
  
Per això, es convoquen les beques que s'especifiquen tot seguit, que es regiran per les normes específiques que apareixen com a annexos d'aquesta ordre i en allò que els siga d'aplicació s'ajustaran al que estableix:
  
La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El Text Refós de la Llei d'Hisenda Pública, de la Generalitat Valenciana, aprovat pel Decret Legislatiu de 26 de juny de 1991.
  
La Llei 4/1996, de 30 de desembre, de la Generalitat Valenciana, de Pressupostos per a l'exercici de 1997, i
  
El Decret 108/1992, de 6 de juliol, del Govern Valencià, pel qual es regula la concessió de beques.
  
Per això, i fent ús de les facultats que em confereix l'article 35.e) de la Llei 5/1983, de 30 de desembre, del Govern Valencià, l'article 47.11 del Text Refós de la Llei d'Hisenda Pública de la Generalitat Valenciana i el Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Article 1. Objecte i classes de beques
  
Aquesta ordre té com a objecte convocar un concurs públic per a concedir les ajudes i les beques, que tot seguit s'especifiquen, en matèria de drogodependències i altres addiccions i aprovar les bases per què es regiran, les quals s'especifiquen com a annexos d'aquesta ordre.
  
1.1 Programa de beques d'investigació (annex I)
  
1.2 programa d'especialització professional en documentació (annex II)
  
Article 2. Finançament
  
Les ajudes i les beques que regulen aquesta ordre tindran el finançament a càrrec del programa pressupostari 313.20 "Drogodependències i altres addiccions", línia de subvenció 4.07 per un import màxim de vuit milions (8.000.000) PTA.
  
DISPOSICIONS FINALS
  
Primera
  
La Conselleria de Benestar Social es reserva el dret a difondre i publicar els treballs dels projectes d'investigació que resulten seleccionats, durant el temps màxim de 2 anys.
  
Segona
  
S'autoritza el director general de Drogodependències perquè, en l'àmbit de les seues competències, adopte les mesures necessàries per al desplegament i l'aplicació d'aquesta ordre.
  
Tercera
  
Aquesta ordre vigirà l'endemà de la publicació en el Diari Oficial de la Generalitat Valenciana.
  
València, 2 de octubre de 1997
  
La consellera de Benestar Social,
  
MARCELA MIRÓ PÉREZ
  
Annex I
  
Bases de la convocatòria de beques d'investigació
  
 en matèria de drogodependències i altres addiccions
  
Primera. Finalitat de la convocatòria
  
1.1 L'objectiu general d'aquesta ordre és contribuir a dinamitzar la producció d'investigacions, en l'àmbit de l'atenció i la prevenció de les drogaaddiccions i altres addiccions per investigadors de la Comunitat Valenciana, durant l'exercici de 1997.
  
1.2 Les ajudes concedides tindran com a finalitat sufragar les despeses de funcionament que genere el desplegament del projecte d'investigació. En cap cas, les subvencions que regula aquesta ordre podran adreçar-se al finançament d'inversions, ni a l'adquisició de matèria inventariable i / o equipament.
  
Segona. Persones sol·licitants i persones beneficiàries
  
2.1 Podran sol·licitar les ajudes que regula aquesta orde:
  
a) El personal de plantilla de les institucions sanitàries, universitats, centres d'investigació i / o altres entitats públiques o privades, que manquen de finalitat lucrativa, situades, en tots els casos, en la Comunitat Valenciana.
  
b) El personal de plantilla de la xarxa de centres d'atenció i de prevenció de les drogodependències de la Comunitat Valenciana, que hauran d'estar prèviament autoritzats per al seu funcionament, d'acord amb el que estableix el Decret 233/1992, de 28 de desembre, del Govern Valencià.
  
c) El personal docent dels centres educatius no universitaris públics i / o privats concertats de la Comunitat Valenciana, que facen tots els nivells d'ensenyament.
  
2.2 Les entitats a què fa referència l'apartat anterior, seran beneficiàries i perceptores de les quantitats que es lliuren d'acord amb les subvencions concedides a la persona investigadora principal integrada en les seus plantilles, a l'empara del que disposa aquesta ordre, es compromet a gestionar els fons, amb subjecció a la normativa vigent sobre ajudes i subvencions públiques o sobre règim economicofinancer de l'entitat perceptora.
  
Tercera. Criteris de selecció
  
Per concedir les ajudes, a més de la quantia del pressupost global inclosa en els corresponents conceptes pressupostaris del programa 313.20 "Drogodependències i altres addiccions" dels Pressupostos de la Generalitat Valenciana per a 1997, que condiciona, sense possibilitat d'ampliació, les obligacions que se'n contraguen a càrrec i, de la qualitat científica i rendibilitat social del projecte, els criteris que es tindran en compte seran:
  
3.1 Avaluació de l'objecte de la investigació; el projecte ha de tractar sobre temes relacionats amb l'atenció i la prevenció de les drogodependències i altres addiccions en la Comunitat Valenciana, i en particular, sobre els aspectes següents: tractaments biològics i psicoterapèutics, factors pronòstics, estudis d'evolució de tractaments, sistemes d'informació, estimació de les despeses de recursos i programes, avaluació de l'efectivitat i eficàcia de programes de prevenció inespecífica, disseny i gestió de programes de prevenció escolar i comunitària, estratègies preventives en l'àmbit laboral.
  
3.2 Avaluació del disseny del projecte; caràcter multicèntric i interdisciplinar, dissenys longitudinals, continuïtat, el nivell d'implicació d'altres institucions, adequació dels recursos financers previstos als objectius proposats, grau de viabilitat del projecte.
  
3.3 Avaluació de l'equip investigador; qualitat cientificotècnica del / de la investigador / a principal i de la resta de l'equip, igualment, l'avaluació de les activitats fetes per l'equip en l'exercici de 1996 i anteriors.
  
3.4 Avaluació del finançament del projecte; el grau d'autofinançament i de la diversitat de finançament externa, pública i / o privada.
  
Quarta. Sol·licituds i documentació
  
4.1 La sol·licitud de les ajudes hauran de ser presentades d'acord el que estableix l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'acompanyarà de la documentació següent:
  
4.1.1 Autorització del responsable de la institució que proposa on presta els seus serveis el / la investigador /a principal.
  
4.1.2 Memòria del projecte d'investigació, amb el següent contingut mínim:
  
a) Dades d'identificació del projecte
  
b) Llista de l'equip investigador, amb indicació del / de la investigador / a principal, dedicació horària al projecte i conformitat de la persona interessada acreditada amb la seua signatura. S'adjuntarà la fotocòpia del DNI o del passaport de tots els membres de l'equip.
  
Si el projecte és interinstitucional, per a la definició del qual s'han delimitat subprojectes, se'n repetirà aquest projecte per a cada un.
  
c) Objectius: generals i específics
  
d) Pla de treball: activitats i calendari de realització
  
e) Pressupost: fons del finançament del projecte
  
4.1.3 El currículum de cada u dels/de les investigadors/res que participen en el projecte, amb el següent contingut mínim:
  
a) Dades de filiació
  
b) Formació acadèmica
  
c) Activitat professional
  
d) Activitat docent
  
e) Publicacions
  
f) Participacions en actes científics
  
g) Altres investigacions fetes
  
h) Altres dades d'interès
  
Per aquest efecte, es podrà utilitzar els models normalitzats que estan disponibles en la Direcció General de Drogodependències.
  
4.2 Les persones beneficiades de les subvencions, si s'esdevé, hauran d'acreditar, immediatament després de la recepció de la notificació de resolució de concessió, que estan al corrent de les obligacions tributàries i de la Seguretat Social, segons estableix l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
4.3 Si la documentació aportada és incompleta o no reuneix els requisits exigits en aquestes bases, la Direcció General de Drogodependències convocarà el / la investigador / a principal perquè en el termini de 10 dies complete la documentació o esmene la falta, amb l'advertència que, si no ho fa la sol·licitud de subvenció serà arxivada sense més tràmit.
  
Cinquena. Lloc i terminis de presentació
  
5.1 Les sol·licituds junt a la documentació especificada en les bases d'aquesta convocatòria han de ser presentades en el Registre de la Conselleria de Benestar Social (Direcció General de Drogodependències), situat en el Passeig de l'Albereda, 16 València - 46905 o per qualsevol dels mitjans que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.2 El termini de presentació de sol·licituds és de 15 dies naturals, comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
Sisena. Comissió avaluadora
  
6.1 Una Comissió avaluadora farà la selecció dels projectes i la proposta de concessió d'ajudes, aquesta comissió està formada:
  
President: el director general de Drogodependències o persona que hi delegue.
  
Vicepresidenta: la directora general de Serveis Socials o persona que hi delegue.
  
Vocals: el director de l'Institut d'Estudis en Salut Pública (IVESP), un/a funcionari/ària tècnic/a de l'IVESP, el secretari tècnic de Drogodependències, un / a representant de la Societat Espanyola d'Estudis sobre l'Alcohol, l'Alcoholisme i altres Toxicomanies (Socidrogalcohol), un/a representant de la Societat Espanyola de Toxicomanies (SET).
  
Secretari/ària: un/a funcionari/ària administratiu/va de la Direcció General de Direcció General de Drogodependències.
  
Els representants de les societats científiques seran designats pel seu president i els funcionaris per qui en depenen orgànicament i funcionalment.
  
6.2 La Comissió Avaluadora podrà sol·licitar l'assessorament dels / de les tècnics o professionals que estime adient per completar l'avaluació dels projectes presentats, igualment podrà comprovar mitjançant una entrevista els punts adduïts per les persones sol·licitants, que considera d'interès.
  
6.3 El funcionament de la comissió s'ajustarà al que estableix el capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena. Resolució i acceptació de les beques
  
7.1 La consellera de Benestar Social, a proposta de la Comissió Avaluadora a què fa referència la base sisena, dictarà les resolucions, que es publicaran en el Diari Oficial de la Generalitat Valenciana, per les quals es concediran les beques d'investigació als projectes seleccionats. El termini màxim per a tramitar i resoldre els expedients és de 3 mesos, comptadors des de la data de presentació de les sol·licituds. S'entenen desestimades les sol·licituds sobre les quals no recau la resolució expressa en l'esmentat període, sense perjudici del que es dispose quan la resolució siga dictada.
  
7.2 La Direcció General de Drogodependències remetrà el document d'acceptació a l'adjudicatari / ària de l'ajuda, que el tornarà correctament emplenat amb el vistiplau del responsable del centre de treball, en el termini d'un mes, comptador des de la data de recepció, junt a la documentació complementària que es demane. Si es produeix la no devolució en l'esmentat termini s'entendrà que l'adjudicatari / ària renúncia a l'ajuda, per la qual cosa es declararà la pèrdua del dret a aquesta.
  
7.3 La Conselleria de Benestar Social es reserva la facultat de deixar deserta total o parcial l'adjudicació de les beques convocades i d'interpretar el contingut de les bases.
  
Vuitena. Recursos
  
8.1 Contra la resolució de la consellera de Benestar Social, expressa o presumpta, que esgotarà la via administrativa, es pot interposar recurs contenciós administratiu, que s'interposarà en la forma, termini i condicions que determina la llei que regula aquesta jurisdicció.
  
8.2 En qualsevol cas, per fer valer els efectes de l'acte presumpte davant de l'administració davant de terceres persones, i també per la interposició, si es produeix, del recurs corresponent contra les resolucions presumptes, caldrà que, amb caràcter previ, la persona interessada acredite l'eficàcia de l'acte presumpte d'acord amb el que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Novena. Percepció i justificació de les ajudes
  
9.1 Les beques poden finançar total o parcial el pressupost presentat per a l'execució del projecte d'investigació. La quantia de les ajudes es determinarà en funció dels criteris que assenyalen aquestes bases.
  
9.2 L'import de les beques es lliurarà a favor de la institució on presta els seus serveis l'investigador/a principal, es comprometrà a gestionar els fons i a realitzar les contractacions que s'esdevinguen, d'acord amb les normes jurídiques d'aplicació.
  
9.3 L'ordre de pagament de les ajudes regulades en aquesta ordre, es faran d'acord amb els criteris que conté l'article 47 bis) del Text Refós de la Llei d'Hisenda Pública, en la redacció de l'article 23 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, en els termes següents:
  
a) En el moment de la concessió de la subvenció es lliurarà el 40% de l'import de la quantitat assignada. Aquesta pagament estarà condicionat a la prèvia presentació de la justificació de despeses que cobrirà el percentatge esmentat, a la presentació de l'aval bancari, que prestarà en la forma i en les condicions reglamentàries o bé a la presentació de la fiança dipositada davant del Serveis Territorials de la Conselleria d'Economia, Hisenda i Administració Pública de la província corresponent.
  
b) Una vegada que l'entitat justifique el 40% ja lliurat, es podrà procedir al pagament d'un 20% més amb les mateixes condicions, és a dir, prèvia justificació de despeses, aval bancari o fiança.
  
c) La Generalitat Valenciana farà efectiu el 40% que resta en el moment que es justifique correctament la totalitat de la quantitat concedida.
  
9.4 En qualsevol cas, el pagament de les subvencions que regula aquesta ordre podrà efectuar-se d'una vegada, prèvia presentació de l'original o de la fotocòpia validada, per un funcionari habilitat per a aquest efecte, de les factures o justificants de despeses fetes per l'import total de la quantitat assignada.
  
9.5 El termini de presentació dels justificants de depeses requerits, i també, la memòria de les activitats realitzades, conclourà l'1 de desembre de l'any en curs.
  
Deu. Obligació de les persones beneficiades
  
10.1 Sense perjudici de la resta de les obligacions que la legislació exigeix, acceptar la realització dels projectes d'investigació i la percepció de les ajudes implica el compromisos següents:
  
a) Realitzar el projecte d'investigació.
  
b) Presentar dos exemplars de la memòria d'investigació, en què s'inclourà, d'acord amb el que estableix la base vuitena, la corresponent justificació de les despeses, a la Direcció General de Drogodependències.
  
c) Col·laborar amb els projectes d'investigació impulsats per la Direcció General de Drogodependències.
  
d) Deixar constància expressa del projecte d'investigació finançat o cofinançat per la Generalitat Valenciana en qualsevol relació que es mantinga amb tercers.
  
e) Si s'esdevé, facilitar a la Direcció General de Drogodependències exemplars de la publicació del projectes d'investigació, comunicacions a congressos i / o reunions científiques, etc., que tinguen lloc a conseqüència de l'ajuda d'investigació rebuda.
  
10.2 D'acord amb el que estableix l'article 5.3 del Decret 108/1992, esmentat, la percepció de les beques que regula aquesta ordre és incompatible amb altres que pogueren concedir-se per a la mateixa o semblant activitat.
  
10.3 En no compliment, per part dels beneficiaris, dels requisits establits en aquesta convocatòria, i també, de la resta de les obligacions que exigeix la legislació, originarà la revocació de les quantitats concedides, amb tots els efectes i les responsabilitats que se'n deriven.
  
Annex II
  
Bases de la convocatòria de beques d'especialització
  
 professional en documentació sobre drogodependències
  
 i altres addiccions
  
Primera. Objecte i finalitat
  
1.1 Les beques tenen com a objecte la formació complementària i especialització professional de joves llicenciats/des en l'àrea de treball de documentació sobre drogodependències i altres addiccions.
  
1.2 Es convoca una beca adreçada a titulats/des mitjans/nes i superiors, preferentment amb cursos d'especialització en biblioteconomia i documentació, o diplomats/des en bibliotecomania i documentació, que faran les practiques en el Centre Valencià de Documentació sobre Drogodependències (CVDD) de la Generalitat Valenciana, i col·laborarà en l'anàlisi de la informació i de la documentació per nodrir la base de dades del CVDD.
  
Segona. Dotació, durada i pagament de les beques
  
2.1 La beca en pràctiques està dotada amb 150.000 PTA brutes mensuals, amb un import total màxim per any de gaudiment d'1.800.000 PTA, que estaran subjectes a la retenció que calen legalment. La Generalitat Valenciana contractarà una assegurança d'accidents i de malaltia per al / a la becari / ària, pel temps de durada de la beca, si no tingués cobertes aquestes contingències.
  
2.2 E període de durada de la beca comprèn des de l'endemà de la notificació fins el 31 de desembre de 1997. No obstant això, es podrà prorrogar a l'exercici de 1998, mitjançant resolució motivada, condicionada a 'existència de consignació pressupostària, adequada i suficient, en l'exercici de 1998. En qualsevol cas la beca no tindrà una durada superior als 24 mesos.
  
2.3 Es farà el pagament de l'import de les beques mensualment, prèvia certificació de conformitat emesa pel director general de Drogodependències.
  
Tercera. Titulació exigida, condicions generals i barem
  
3.1 Els aspirants que desitgen accedir a aquesta convocatòria de beques hauran de tenir el títol de llicenciat/da o de diplomat/da universitari/ària, de qualsevol disciplina afí al fenomen de les drogoaddiccions.
  
3.2 En el procés de selecció es tindran en compte els coneixements següents:
  
a) Cursos de documentació, adreçats especialment a sistemes automatitzats de gestió documental.
  
b) Idiomes comunitaris: anglès o francès i valencià
  
c) Coneixements de software documental
  
3.3 Els mèrit adduïts per les persones interessades s'avaluaran de la manera següent:
  
a) Expedient acadèmic: fins 3 punts
  
b) Formació extraacadèmica en biblioteconomia i documentació: fins 2 punts
  
c) Experiència en documentació i / o drogoaddiccions: fins 3 punts
  
d) Idiomes comunitaris i valencià: fins 1 punt
  
e) Altres mèrits: fins 1 punt
  
3.4 Les sol·licituds de les persones interessades que tinguen una relació laboral remunerada seran excloses. Els mèrits que s'adduiran hauran de ser acreditats, mitjançant validació, en el moment de la presentació de les sol·licituds.
  
Quarta. Formalització de les sol·licituds i termini
  
4.1 Les sol·licituds s'han de presentar en el Registre de la Direcció General de Drogodependències, situat en el Passeig de l'Albereda, 16, València 46590, o en qualsevol dels mitjans que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, afegint, junt a la fotocòpia validada del DNI, la documentació següent:
  
a) Currículum, segons el que estableix la base quarta de l'annex I
  
b) Expedient acadèmic
  
c) Declaració sota jurament que no té cap relació laboral i que està al corrent en les obligacions fiscals
  
d) I altres documents que acrediten tenir el títol o mèrits docents, investigadors o professionals que desitge al·legar
  
4.2 El termini de presentació de sol·licituds és de 15 dies naturals, comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
Cinquena. Comissió avaluadora, selecció, resolució i recursos
  
5.1 La beca de formació s'adjudicarà segons estableix la base setena de l'annex I, i a l'efecte de recursos segons el que estableix la base vuitena de l'annex I.
  
5.2 La Comissió Avaluadora, que estableix la base sisena de l'annex I, tindrà en compte, en el moment de fer la proposta de concessió, el barem que estableix la base tercera d'aquesta convocatòria. En la proposta de concessió de beques que emetrà la comissió s'establirà una bossa de reserva, si es produirà una renúncia o abandó.
  
Sisena. Drets, Obligacions, tutories i incidències de les persones becades
  
6.1 Les beques són incompatibles amb el gaudiment de qualsevol altra beca, ajuda o activitat laboral regular. La infracció d'aquesta regla, en qualsevol moment del període de gaudiment, deixarà sense efecte la beca.
  
La condició de persona becada no genera cap relació laboral ni administrativa amb la Generalitat Valenciana.
  
6.2 La Direcció General de Drogodependències ordenarà les activitats i establirà la dedicació i el torns de les persones becades, segons els criteris dels seus serveis i mitjans, amb una dedicació total de 35 hores setmanals.
  
6.3 Acabat el període de gaudiment de la beca, i després de l'informe d'assistència, aprofitament i aptitud, el director general de Drogodependències estendrà el certificat corresponent.
  
6.4 La consellera de Benestar Social resoldrà les incidències produïdes en el període de gaudiment de la beca i podrà deixar-ne sense efecte, després de l'audiència de la persona interessada, en els casos següents:
  
a) Incompliment de les obligacions
  
b) No fer l'activitat que va motivar la concessió de la beca
  
c) Deixar de tenir els requisits exigits en aquesta convocatòria